钦定古今图书集成/明伦汇编/氏族典/第102卷 > 《凌迪知万姓统谱》 > 黎遂球〈弟遂珙〉
## 钦定古今图书集成/明伦汇编/氏族典/第102卷 > 《凌迪知万姓统谱》 > 黎遂球〈弟遂珙〉

按《广东通志》：“遂球，字美周，番禺人。祖瞻，父密，皆有诗
名。球生而岐嶷，博学能文，举天启丁卯乡荐。丁外艰，
杜门著述，益肆力古文词诗赋。服阕，再赴春官，不第。
是时流寇内讧，边疆多故，有诏令部院大臣保举经
济名儒，礼部侍郎陈子壮首举遂球，以母老不就。崇
祯末，寇乱大起，有叛将拥众数万，自湖南挟吉藩突”
至连州，省会汹汹，将有变。遂球言诸臬司方震孺，令
“严警备，励人心”；叛将去，乱遂寝。甲申，北都陷，遂球闻
变痛哭，决意致身；陈子壮力荐之。乙酉，遂球始出受
官兵部职方司主事，监督广东兵，赴赣州，城破，与弟
遂珙死之。